ลักษณะการประกอบธุรกิจ

โครงสร้างกลุ่มธุรกิจ

+---------------+-------------+------------+------------+------------+
| ธุรกิจระ        |             | ธุร         | ธุร         | ธ          |
| บบจัดเก็บและจัดก |             | กิจผลิตและจำ | กิจขายส่งอุปก | ุรกิจให้บริการ |
| ารข้อมูลในองค์กร |             | หน่ายผลิตภัณฑ์ | รณ์คอมพิวเตอ |            |
|               |             |            | ร์ในมาเลเซีย | บรอดแบน    |
|               |             | เลเบล      |            | ด์อินเทอร์เน็ต |
+---------------+-------------+------------+------------+------------+
| จำหน่า         | พัฒนาซอฟท์แวร์ |            |            |            |
| ยอุปกรณ์ฮาร์ดแวร์ |             |            |            |            |
+---------------+-------------+------------+------------+------------+
| บริการบำรุงรักษา | Cloud       |            |            |            |
|               | Solution    |            |            |            |
+---------------+-------------+------------+------------+------------+
| ไซแมท         | ไซแมท ซอฟท์  | ไซแมท      | กลุ่ม บ.     | ไซแมท      |
| เทคโนโลยี      |             | เลเบล      | E-Tech IT  | เทคโนโลยี   |
|               |             |            | SDN, BHD.  |            |
+---------------+-------------+------------+------------+------------+
| บ. ใหญ่        | บ. ย่อย      | บ. ย่อย     | บ. ย่อย     | บ. ใหญ่     |
|               |             |            |            |            |
|               | (ถือหุ้น 100%) | (ถือหุ้น 86%) | (ถือหุ้น 60%) |            |
+---------------+-------------+------------+------------+------------+

หมายเหตุ ธุรกิจให้บริการบรอดแบนด์อินเทอร์เน็ตจะเริ่มเปิดให้บริการในไตรมาสที่ 2 ปี 2556

ธุรกิจระบบจัดเก็บและจัดการข้อมูลในองค์กร

บริษัทดำเนินธุรกิจหลักคือการเป็นผู้ให้บริการจัดจำหน่ายคอมพิวเตอร์เคลื่อนที่และพัฒนาโปรแกรมการใช้งานคอมพิวเตอร์เคลื่อนที่แบบครบวงจร
(Integrated Mobile Computing Solution Provider)
สำหรับระบบการจัดเก็บและจัดการข้อมูลในองค์กร (Enterprise Data Collection and
Collation System: “EDCCS”)
ที่สามารถเชื่อมต่อกับระบบการบริหารจัดการทรัพยากรในองค์กร (Enterprise Resource
Planning: “ERP”) ของบริษัทลูกค้า เช่น SAP, Oracle, BAAN ฯลฯ โดยระบบ EDCCS
นี้จะให้ประโยชน์แก่ลูกค้าผู้ใช้ระบบคือ

(1) ได้รับข้อมูลที่เป็นประโยชน์ในการตัดสินใจมากขึ้นและมีความแม่นยำยิ่งขึ้น เช่น
    ข้อมูลสินค้าคงคลัง วัตถุดิบ เป็นต้น ซึ่งจะช่วยให้สามารถบริหารเวลา แรงงาน สินค้า
    ทรัพยากร ลดการใช้กระดาษ เพิ่มประสิทธิภาพและประสิทธิผลขององค์กร

(2) ให้ข้อมูลที่เป็นปัจจุบัน (Real time) กับระบบบริหารจัดการทรัพยากร
    ทำให้ลูกค้าสามารถใช้ทรัพยากรได้อย่างเต็มประสิทธิภาพ

ระบบ EDCCS ซึ่งบริษัทให้บริการในปัจจุบัน
คือระบบการบันทึกและการประมวลผลข้อมูลด้วยเทคโนโลยีรหัสแท่งหรือบาร์โค้ด (Barcode
Technologies) และบริษัทกำลังอยู่ในระหว่างการพัฒนาตลาดของระบบ Radio Frequency
Identification (“RFID”)
หรือเทคโนโลยีไร้สายที่ใช้คลื่นความถี่วิทยุในการระบุลักษณะเฉพาะของวัตถุแต่ละชิ้น
ซึ่งเป็นตลาดที่มีแนวโน้มเติบโตอย่างรวดเร็วทั้งในประเทศไทยและต่างประเทศ

บริษัทจัดจำหน่ายอุปกรณ์ฮาร์ดแวร์ พัฒนาโปรแกรมซอฟต์แวร์
และการให้บริการบำรุงรักษาระบบที่เกี่ยวข้องกับ EDCCS
ปัจจุบันผลิตภัณฑ์และบริการของบริษัทแบ่งออกได้เป็น

(1) กลุ่มผลิตภัณฑ์ฮาร์ดแวร์ รวมกับซอฟท์แวร์ที่ขายพร้อมกับฮาร์ดแวร์ดังกล่าว
    ผลิตภัณฑ์ฮาร์ดแวร์หลักที่บริษัทจัดจำหน่ายได้แก่ คอมพิวเตอร์เคลื่อนที่หรือคอมพิวเตอร์แบบมือถือ
    (Mobile/Handheld Computer) อุปกรณ์เครื่องพิมพ์บาร์โค้ด
    และอุปกรณ์สนับสนุนเทคโนโลยีบาร์โค้ด และ RFID
    ฮาร์ดแวร์ที่บริษัทจัดจำหน่ายมีระบบปฏิบัติการ (Operating System)
    สำหรับใช้งานแบบเครื่องเดี่ยว (Stand alone) โดยบริษัทได้พัฒนาซอฟท์แวร์เฉพาะ
    คือระบบ MobileNet
    ที่ช่วยให้เครื่องคอมพิวเตอร์มือถือของบริษัทสามารถเชื่อมต่อกับฐานข้อมูลของลูกค้าและติดต่อกับคอมพิวเตอร์เครื่องอื่นได้จากระยะไกลได้
    โดยที่ส่วนใหญ่บริษัทมักจะขาย MobileNet พร้อมกับฮาร์ดแวร์ของบริษัทด้วย

(2) กลุ่มผลิตภัณฑ์ซอฟท์แวร์ หมายถึงซอฟท์แวร์เกี่ยวกับระบบ EDCCS
    ที่บริษัทพัฒนาเฉพาะสำหรับลูกค้าแต่ละราย เช่น ซอฟท์แวร์ระบบการบริหารจัดการคลังสินค้า
    (Warehouse Management) ระบบบริหารจัดการการขาย (Sale Force Automation)
    รวมถึงซอฟท์แวร์ระบบอื่นๆที่ออกแบบขึ้นตามลักษณะความต้องการใช้งานของลูกค้าแต่ละราย
    (Customized software)

(3) ธุรกิจให้บริการบำรุงรักษาสำหรับอุปกรณ์ฮาร์ดแวร์และซอฟท์แวร์ที่บริษัทจัดจำหน่าย
    รวมถึงบำรุงรักษาอุปกรณ์คอมพิวเตอร์ของลูกค้าที่ใช้งานร่วมกับผลิตภัณฑ์ที่บริษัทจัดจำหน่าย

(4) ให้บริการซอฟท์แวร์ระบบบริหารจัดการโลจิสติกส์ ด้วยเทคโนโลยี Cloud Solution
    ภายใต้แบรนด์ “SKYFROG” โดยเน้นลูกค้าที่อยู่ในธุรกิจขนส่งและโลจิสติกส์

ธุรกิจผลิตและจำหน่ายผลิตภัณฑ์เลเบล

ธุรกิจเลเบล ทำการผลิตและจำหน่ายสติ๊กเกอร์และเลเบลตามที่ลูกค้าต้องการ
โดยกลุ่มลูกค้าหลักได้แก่กลุ่มลูกค้าในธุรกิจผลิตชิ้นส่วนอิเล็กทรอนิกส์

ธุรกิจขายส่งอุปกรณ์คอมพิวเตอร์ในมาเลเซีย

ธุรกิจขายส่งอุปกรณ์คอมพิวเตอร์ในมาเลเซีย
ประกอบกิจการขายส่งอุปกรณ์คอมพิวเตอร์ฮาร์ดแวร์ให้แก่บริษัทเอกชนขนาดใหญ่และหน่วยงานราชการของประเทศมาเลเซีย

ธุรกิจให้บริการบรอดแบนด์อินเทอร์เน็ต

ธุรกิจบรอดแบนด์ บริษัทฯให้บริการอินเทอร์เน็ตความเร็วสูงผ่านโครงข่ายใยแก้วนำแสง (FTTx)
ให้แก่พื้นที่เมืองในจังหวัดนครราชสีมาและเชียงใหม่ ภายใต้แบรนด์ “Si-net powered by TOT”

การเปลี่ยนแปลงและพัฒนาการที่สำคัญ

ในปี 2548 บริษัทได้มีการขยายธุรกิจโดยมีผู้ร่วมทุน (Strategic Partner) จากต่างประเทศ
คือบริษัท Grand-Flo Solution Berhad (“Grand-Flo”)
ซึ่งเป็นบริษัทที่ดำเนินธุรกิจการพัฒนาเทคโนโลยีสารสนเทศด้าน EDCCS
ที่จดทะเบียนในตลาดหลักทรัพย์ของประเทศมาเลเซีย (MASDAQ Market of Bursa Malaysia
Berhad) ซึ่งในปัจจุบัน Grand-Flo ถือหุ้นในบริษัทจำนวนร้อยละ 36.75 ของทุนจดทะเบียน ทั้งนี้
Grand-Flo มีส่วนในการสนับสนุนด้านเงินทุนหมุนเวียนให้กับบริษัท
รวมทั้งให้การแลกเปลี่ยนเทคโนโลยีซึ่งมีส่วนเสริมกับระบบที่บริษัทให้บริการอยู่ก่อน
ช่วยให้บริษัทเติบโตอย่างก้าวกระโดด

ในปี 2549 บริษัทได้มีการจัดตั้งบริษัท ไซแมท ซอฟท์ จำกัด (“บริษัทย่อย”) โดยบริษัทถือหุ้นร้อยละ
99.99 และโอนการธุรกิจทางด้านการพัฒนาซอฟท์แวร์ทั้งหมดให้อยู่ภายใต้ ไซแมท ซอฟท์
ซึ่งได้รับสิทธิประโยชน์จากคณะกรรมการส่งเสริมการลงทุน (BOI)
ในการยกเว้นภาษีนิติบุคคลสำหรับธุรกิจดังกล่าวเป็นเวลา 8 ปี
เนื่องจากคณะกรรมการส่งเสริมการลงทุน (BOI)
ร่วมกับสำนักงานส่งเสริมอุตสาหกรรมซอฟท์แวร์แห่งชาติ (SIPA)
มีนโยบายสนับสนุนภาครัฐและภาคเอกชนในการพัฒนาซอฟท์แวร์ในประเทศ
ให้สามารถรองรับการขยายตัวของอุตสาหกรรมเทคโนโลยีสารสนเทศ

ในปี 2551 บริษัทได้มีการจัดตั้งบริษัท ไซแมท เลเบล (“บริษัทย่อย”) โดยปัจจุบัน
บริษัทถือหุ้นร้อยละ 86 โดยบริษัทย่อยนี้ประกอบธุรกิจผลิตและจำหน่ายผลิตภัณฑ์ที่เกี่ยวข้องกับ
สติ๊กเกอร์ เลเบล กระดาษบาร์โค้ด และวัสดุอุปกรณ์ที่เกี่ยวข้อง
ซึ่งเป็นการเพิ่มมูลค่าให้กับกลุ่มผลิตภัณฑ์ฮาร์ดแวร์ด้านเครื่องพิมพ์บาร์โค้ดของบริษัท
ช่วยก่อให้เกิดรายได้แบบสม่ำเสมอ เพราะเป็นวัสดุสิ้นเปลืองที่ลูกค้าต้องใช้เป็นประจำ

ในปี 2551 บริษัทได้ขยายธุรกิจไปยังประเทศเวียดนามด้วยการเข้าไปลงทุนในบริษัท ซิโน เทรดดิ้ง
แอนด์ เซอร์วิส คอร์เปอเรชั่น (“บริษัทร่วม”) (ถือหุ้นร้อยละ 40 โดยบริษัท ไซแมท เทคโนโลยี
มหาชน จำกัด) และ บริษัท ไฮริช เทรดดิ้ง แอนด์ เซอร์วิส คอร์เปอเรชั่น (“บริษัทร่วม”)
(ถือหุ้นร้อยละ 40 โดยบริษัท ไซแมท เลเบล จำกัด)
ซึ่งบริษัทร่วมทั้งสองประกอบธุรกิจคล้ายกับบริษัท
และสามารถช่วยให้บริษัทขยายตลาดไปยังประเทศเวียดนามซึ่งเป็นประเทศที่มีอัตราการเจริญเติบโตทางเศรษฐกิจสูง
ต่อมา ในปี 2555 บริษัทฯได้จำหน่ายเงินลงทุนในบริษัท ไฮริช เทรดดิ้ง แอนด์ เซอร์วิส
คอร์เปอเรชั่น ในราคาทุน ให้แก่บริษัท เลเบล เน็ตเวิร์ค (มาเลเซีย) ซึ่งเป็นบริษัทในเครือ

ในปี 2552 บริษัท ได้มีการจัดตั้งบริษัท อี-เทค ดิสทริบิวชั่น จำกัด (“บริษัทย่อย”) (ชื่อเดิม บริษัท
ไซแมท อี-เทค (ประเทศไทย) จำกัด) โดยบริษัทถือหุ้นร้อยละ 51 และหุ้นส่วนที่เหลือร้อยละ 49
ถือโดยบริษัท E-Tech IT Sdn, Bhd. (มาเลเซีย)
โดยบริษัทย่อยนี้ประกอบธุรกิจจำหน่ายอุปกรณ์คอมพิวเตอร์ฮาร์ดแวร์ ประเภทระบบ Point of
Sales

ในช่วงปลายปี 2552 บริษัทได้ขยายธุรกิจไปยังประเทศมาเลเซียด้วยการเข้าไปลงทุนในบริษัท
E-Tech IT Sdn, Bhd. โดยถือหุ้นร้อยละ 60 ของหุ้นสามัญทั้งหมดของบริษัท E-Tech IT Sdn,
Bhd. ซึ่งบริษัทย่อยนี้ประกอบกิจการขายอุปกรณ์คอมพิวเตอร์ฮาร์ดแวร์ ซอฟท์แวร์
และอุปกรณ์ที่เกี่ยวข้อง และให้บริการสนับสนุนระบบสารสนเทศในประเทศมาเลเซีย
ซึ่งกลุ่มลูกค้าปลายทางหลักส่วนใหญ่ได้แก่หน่วยงานราชการ

ในปี 2553 บริษัท ได้มีการจัดตั้งบริษัท E-Tech IT Frontline Sdn, Bhd. (“บริษัทย่อย”)
โดยบริษัทย่อยได้แก่บริษัท E-Tech IT Sdn, Bhd. ถือหุ้นร้อยละ 60
โดยบริษัทย่อยนี้ประกอบธุรกิจเป็นตัวแทนจำหน่าย (Distributor) สำหรับอุปกรณ์ ฮาร์ดแวร์
สำหรับระบบ Auto Identification และระบบ Point of Sales
เพื่อขยายธุรกิจของบริษัทไปยังสายผลิตภัณฑ์อื่นในประเทศมาเลเซีย

ในปี 2554
บริษัทได้ขยายธุรกิจไปยังธุรกิจด้านโทรคมนาคมโดยการลงทุนในโครงการระบบโครงข่ายเส้นใยแก้วนำแสงเพื่อให้เช่าแก่
บริษัท กสท โทรคมนาคม จำกัด (มหาชน) ในพื้นที่จังหวัดนครราชสีมา และ จังหวัดเชียงใหม่
เป็นระยะเวลา 5 ปี โดยใช้เทคโนโลยีอินเตอเน็ตความเร็วสูง ผ่านโครงข่ายไฟเบอร์ (FTTx)
และใช้เทคโนโลยี PON อย่างไรก็ตาม บริษัทฯได้แจ้งยกเลิกสัญญาต่อ กสท โทรคมนาคม เมื่อวันที่
22 กุมภาพันธ์ 2556 เนื่องจาก กสท ไม่ปฏิบัติตามเงื่อนไขในสัญญา
และบริษัทฯจะนำโครงข่ายไปให้บริการแก่ลูกค้าเอง

บริษัทฯได้รับใบอนุญาตประกอบกิจการโทรคมนาคมสำหรับการให้บริการอินเทอร์เน็ต แบบที่สาม
จากสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ
ใบอนุญาตเลขที่ NTC/MM/INT/III/001/2555 โดยมีกำหนดอายุ 10 ปี ตั้งแต่วันที่ 19 ธันวาคม
2555 ถึงวันที่ 18 ธันวาคม 2565

ในปี 2556 บริษัทได้ขยายธุรกิจไปยังธุรกิจบรอดแบนด์
โดยให้บริการอินเทอร์เน็ตความเร็วสูงผ่านโครงข่ายใยแก้วนำแสง (FTTx)
ให้แก่พื้นที่เมืองในจังหวัดนครราชสีมาและเชียงใหม่ ภายใต้แบรนด์ “Si-net powered by TOT”
โดยร่วมเป็นพันธมิตรกับบริษัท ทีโอที จำกัด (มหาชน)

โครงสร้างรายได้

+-----------+------------+----------+---------+----------+-----------+
| ประเทศ    | ขายฮาร์ดแวร์ | กา       | ค่าเช่า   | ผลิตภัณฑ์   | รวม       |
|           |            | รให้บริการ |         |          |           |
| ไทย       | และซอฟท์แวร์ |          | อุปกรณ์   | เลเบล    |           |
|           |            | บำรุงรักษา |         |          |           |
+-----------+------------+----------+---------+----------+-----------+
| หน่วย:     |            |          |         |          |           |
| พันบาท     |            |          |         |          |           |
+-----------+------------+----------+---------+----------+-----------+
| ปี 2555    | 283,664    | 81,692   | 11,113  | 48,365   | 424,834   |
+-----------+------------+----------+---------+----------+-----------+
| ปี 2554    | 355,531    | 55,745   | 7,443   | 27,352   | 446,071   |
+-----------+------------+----------+---------+----------+-----------+
| ปี 2553    | 276,333    | 56,049   | 2,752   | 24,958   | 360,092   |
+-----------+------------+----------+---------+----------+-----------+

+--------------+---------------+-------------+----------+-------------+
| ป            | ขายฮาร์ดแวร์    | ผลิตภัณฑ์      | รวม      | ร้อยละ       |
| ระเทศเวียดนาม |               |             |          |             |
|              | และซอฟท์แวร์    | เลเบล       |          | การถือหุ้น     |
+--------------+---------------+-------------+----------+-------------+
| หน่วย: พันบาท  |               |             |          |             |
+--------------+---------------+-------------+----------+-------------+
| ปี 2555       | 72,770        | 9,545       | 82,315   | 40          |
+--------------+---------------+-------------+----------+-------------+
| ปี 2554       | 59,455        | 14,294      | 73,749   | 40          |
+--------------+---------------+-------------+----------+-------------+
| ปี 2553       | 69,398        | 8,956       | 78,354   | 40          |
+--------------+---------------+-------------+----------+-------------+

+----------------------+--------------------------+-------------------+
| ประเทศ               | ยอดขาย                   | ร้อยละ             |
|                      |                          |                   |
| มาเลเซีย              | ฮาร์ดแวร์                  | การถือหุ้น           |
+----------------------+--------------------------+-------------------+
| หน่วย: พันบาท          |                          |                   |
+----------------------+--------------------------+-------------------+
| ปี 2555               | 1,798,175                | 60                |
+----------------------+--------------------------+-------------------+
| ปี 2554               | 744,828                  | 60                |
+----------------------+--------------------------+-------------------+
| ปี 2553               | 833,371                  | 60                |
+----------------------+--------------------------+-------------------+